In English ГалоўнаяТэатрНавіныЧайку паказалі ў Маскве Чайку паказалі ў Маскве 29 лістапада Спектакль Чайка Нацыянальнага акадэмічнага тэатра імя Янкі Купалы 24 лістапада ўбачылі гледачы Масквы. Паказ адбыўся на сцэне Расійскага акадэмічнага Маладзёжнага тэатра (РАМТ) ў рамках пагаднення, заключанага ў мінулым годзе Міністэрствамі культуры Расійскай Федэрацыі і Рэспублікі Беларусь. Пагадненне прадугледжвае абменныя гастролі паміж буйнейшымі тэатрамі Беларусі і Расіі. У кастрычніку 2014 года Купалаўскі тэатр прымаў у сябе МХТ імя А. Чэхава са спектаклем “Дом” Сяргея Пускепаліса. Цяпер расійскія гледачы пазнаёміліся з “Чайкай” найстарэйшага драматычнага тэатра Беларусі. Нагадаем, “Чайка” – адна з апошніх прэм’ер у Купалаўскім. Упершыню спектакль быў прадстаўлены гледачам у сакавіку 2015 года. Рэжысёр – мастацкі кіраўнік тэатра Мікалай Пінігін. Падрыхтоўкай дэкарацый і касцюмаў займаўся літоўскі сцэнограф Марыус Яцоўскіс. Мастак па святле – Мікалай Суркоў. Аўтар відэакантэнту для спектакля – Сяргей Тарасюк.